
Zapisovateľka:  Marta Ledeczká


Z á p i s n i c a

Obecné zastupiteľstvo v Tôni uskutočnilo dňa 24.06.2015, svoje šieste zasadnutie v zasadačke obecného úradu

Prítomní: podľa prezenčnej listiny 
[bookmark: _GoBack]Ospravedlnene chýbali poslanci: Zalán Csizmadia, Barnabáš Domonkos a Attila Magyarics

Program zasadnutia:
1/   Otvorenie zasadnutia          
2/   Určenie zapisovateľa a overovateľov zápisnice      
3/   Voľba  návrhovej komisie
4/   Správa o činnosti starostu obce
5/   Kontrola plnenia uznesení
6/   Interpelácie
7/   Záverečný účet obce Tôň za rok 2014
8/   Úprava rozpočtu
9/   Rôzne – prerokovanie došlých žiadostí
10/ Návrh na uznesenie   
11/ Záver 

1. Otvorenie zasadnutia

    Plenárne zasadnutie bolo zvolané v zmysle § 12 a 13 odst. 4 písmena a/ zákona č. 369/1990 Z.z. o obecnom zriadení na deň 24. júna 2015 na 18.00 hodinu do zasadačky obecného úradu v Tôni. 
     Zasadnutie obecného zastupiteľstva otvoril starosta obce, ktorý srdečne privítal prítomných poslancov, hlavnú kontrolórku obce a účtovníčku obce.
     V zmysle § 12 zákona č. 612/2002 Z. z. o obecnom zriadení rokovanie obecného zastupiteľstva je zásadne verejné.
Zasadajúci konštatoval, že obecné zastupiteľstvo je uznášaniaschopné.
Hlavná kontrolórka obce, Mgr. Judita Veresová, žiadala doplniť program rokovania o ďalší bod: Plán kontrolnej činnosti hlavnej kontrolórky obce Tôň na obdobie od 01.07.2015 do 31.12.2015 a zároveň navrhla predkladať správu hlavnej kontrolórky č. 1/2015 a 2/2015 o výsledku následnej finančnej kontroly po bode 5/.
Program zasadnutia bol jednohlasne schválený.

2. Určenie zapisovateľa a overovateľov

Za zapisovateľku bola určená: Marta Ledeczká.
Za overovateľov zápisnice boli navrhovaní a jednohlasne schválení: poslanec Mgr. Gabriel Fitus a poslankyňa Bc. Eva Antalová.

3. Voľba návrhovej komisie

Starosta obce predložil návrh na voľbu návrhovej komisie.
Za členov návrhovej komisie boli navrhnutí a jednohlasne schválení: poslanec Róbert Závodný a Zdenek Antala.


4/   Správa o činnosti starostu obce

Starosta obce informoval poslancov o svojej vykonanej činnosti v posledných mesiacoch. 
Dňa 1. apríla vykonal cestu na Úrad práce, sociálnych vecí a rodiny v Komárne, ohľadne podpísaniu dohody o zamestnaní uchádzača v našej obci. Táto dohoda je podpísaná na 6 mesiacov, t.j. do 30. 09. 2015. Cestou domov sa zastavil v Domove sociálnych služieb Central n.o. v Zlatnej na Ostrove z dôvodu vypracovania sociálneho posudku pre našu obyvateľku Helenu Varghovú. Posudok vypracuje sociálna pracovníčka uvedeného zariadenia podľa našich potrieb a žiadostí.
Dňa 8. apríla starosta obce opäť bol v Komárne na Úrade práce, sociálnych vecí a rodiny, z dôvodu vybavenia zmluvy - § 50 a § 54. Ďalej bol v predajni EMKE, ohľadne podania tlačiarne Canon na opravu, bol na Regionálnej rozvojovej agentúre Komárno ohľadne dotácie na spevnenie brehu obecného jazera. V zariadení Central n.o. Zlatná na Ostrove odovzdal mzdu sociálnej pracovníčke za vypracovanie sociálneho posudku, ktorý aj zobral na ďalšie spracovanie na obecný úrad.
O dva dni neskôr starosta obce v Komárne bol v Prima banke, kde zaplatil na účet obce od rodičov pozbierané finančné prostriedky za stravovanie detí v školskej jedálni. Medzičasom bola opravená tlačiareň Canon v predajni EMKE, ktorú zobral na obecný úrad. V Komárne bol ešte u exekútora, ohľadne neplatičov nájomného v nájomných bytoch.
Dňa 13. apríla starosta obce sa zúčastnil na rokovaní s predstaviteľmi Premier Consulting Komárno ohľadne projektu na obecné jazero. Na úrade práce, sociálnych vecí a rodiny odovzdal potrebné doklady k § 50. Na Okresnom úrade v Komárne, na odbore civilnej ochrany spresnil dátum a čas usporiadania dňa mladých záchranárov na brehu rieky Váh v Komárne. Na uvedenej akcii sa zúčastnili deti z miestnej základnej školy a materskej školy v sprievode učiteliek. Tlačiareň opäť bola podaná na opravu v reklamačnej dobe do predajne EMKE.
Dňa 14. apríla po reklamácií bola opravená tlačiareň a bola dovezená na úrad.
Dňa 20. apríla starosta obce bol v Komárne, na Úrade práce, sociálnych vecí a rodiny, na odbore sociálnoprávnej ochrany detí a kurately ohľadne Denisa Bertóka, ktorý v obci napáda deti. Na menovaného bolo vydané rozhodnutie na nástup do zariadenia na nápravu detí. Voči tomuto rozhodnutiu matka maloletého podala odvolanie na Úrade práce, sociálnych vecí a rodiny v Bratislave. Rodina Bertóková trvalý pobyt má v Bratislave, v našej obci majú len prechodný pobyt. Maloletý Denis má poruchy správania. Lieky pravidelne neužíva. V takom stave napáda deti, ohrozuje cestnú premávku, žobre peniaze a pravidelne fajčí.
Dňa 23. apríla starosta obce bol v Dunajskej Strede pre 250 ks sadeníc – dub, lipa, jelša a javor. Uvedené stromčeky boli vysadené okolo cintorína, jazera a vedľa cesty na športové ihrisko. Väčšina stromčekov rastie. Namiesto vyschnutých stromčekov boli vysadené ďalšie sadenice v počte 150 kusov.
Ten istý deň starosta obce, pracovníčky obecného úradu spolu s deťmi základnej školy a materskej školy a učiteľkami v Komárne sa zúčastnili na akcii Deň mladých záchranárov a ukážky záchranných zložiek a polície.
Dňa 24. apríla starosta obce prevzal vypracované sociálne posudky od sociálnej pracovníčky v Domove sociálnych služieb v Zlatnej na Ostrove.
Dňa 27. apríla starosta obce bol na Úrade práce, sociálnych vecí a rodiny v Komárne, na odbore sociálnoprávnej ochrany detí a kurately ohľadne priestupku na úseku požívania alkoholických nápojov u mladistvej. Následne priestupkový spis bol doručený na obecný úrad kvôli prerokovaniu. Na rokovanie bola pozvaná mamička a jej dcéra, ktorá sa dopustila priestupku.Mladistvá dostala pokarhanie. 
Ten deň starosta obce rokoval v spoločnosti Komvak a cestou domov zastavil na Spoločnom stavebnom úrade v Kolárove, ohľadne stavebného dozoru. Ďalej bol na Obvodnom oddelení Policajného zboru v Zemianskej Olči z dôvodu krádeže z umiestneného kontajnera na použité šatstvo. Neznámi páchatelia viackrát z kontajnera odcudzili šatstvo. Z toho dôvodu zelený kontajner na použité šatstvo bol odnesený z obce. Obecný úrad zabezpečí miesto na zber použitého šatstva od obyvateľov prípadne spoločne s miestnou organizáciou Slovenského červeného kríža organizuje zber šatstva.
Dňa 28. apríla starosta obce vykonal cestu do Komárne na Regionálnu rozvojovú agentúru ohľadne projektu: Bližšie k Vám – jazero. Ďalej bol v spoločnosti Premier Consulting ohľadne projektu prevencia kriminality, vybudovanie kamerového systému v obci.
Vedľa cesty do cintorína na stĺpe bola namontovaná jedna kamera staršieho typu. Je nefunkčná ani sa nedá opraviť. V cintoríne bola krádež, žiaľ kamera bola pokazená a preto nie je ani záznam o krádeži. Namontovaná funkčná kamera čerpacej stanice je ďaleko od cesty do cintorína. Záznam nebol viditeľný. V cintoríne už viackrát bola hlásená krádež, z toho dôvodu je nutné vybudovanie kamerového systému v obci. Systém treba vybudovať tak, že kamery nemôžu byť umiestnené na elektrických stĺpoch, na to nedala súhlas spoločnosť ZSE.
Dňa 4. mája starosta obce bol v Komárne na Úrade práce, sociálnych vecí a rodiny, ohľadne podpísania zmluvy. Ďalej navštívil kanceláriu Regionálnej rozvojovej agentúry v Komárne kvôli projektu na spevnenie brehu obecného jazera a vybudovania cyklotrasy. Je na to sľub, že cyklotrasa medzi Sokolcami a odbočkou na Zemiansku Olču môže byť vybudovaná. 
Ten deň starosta obce bol na hasičskej stanici vo Veľkom Mederi ohľadne potrebného zásahu hasičov uvedenej stanice v našej obci. Je len ústna dohoda.
Dňa 5. mája starosta obce vykonal cestu do Komárna, na Úrad práce, sociálnych vecí a rodiny ohľadne zmluvy § 54, bol v spoločnosti Premier Consulting kvôli kamerového systému a bol v Hurbanove v Domove sociálnych služieb Magnólia, kde je umiestnená nesvojprávna Oľga Chuchútová. Obec polročne musí podať správu o zdravotnom stave nesvojprávnej, ako aj o jej majetkových pomeroch. 
Dňa 6. mája starosta obce vykonal cestu do Veľkých Kosíh ohľadne vybavenia drviča na konáre cez firmu ASA, následne do Veľkého Medera na Políciu pre krádež kvetov z cintorína.
Dňa 7. mája starosta obce bol v Komárne v spoločnosti Premier Consulting ohľadne kamerového systému v obci, v kancelárii Regionálnej rozvojovej agentúry na odovzdanie podkladov pre projekt spevnenie brehu obecného jazera. Zastavil v predajni Emke ohľadne vyhotovenia tlače na reprezentačné tričká na športový deň 5 obcí. Z dôvodu krátkosti času nevedeli zabezpečiť tlač. Už v predchádzajúcich rokoch reprezentačné tričká boli vyhotovené v Pinkových Kračanoch vedľa Dunajskej Stredy, preto aj v tomto roku tričká boli objednané od nich. Starosta obce bol aj v Šamorínoch za lesným hospodárom obce pre kríky a sadenice.
Dňa 11. mája starosta obce bol v Komárne na polícii ohľadne krádeže kvetov z cintorína. Cestou domov zastavil v Zemianskej Olči na Obvodnom oddelení Policajného zboru a podal sa žiadosť o sledovanie a zabezpečenie častejšej hliadky v obci, hlavne okolo cintorína. Zastavil aj u pani doktorky Princzkelovej ohľadne obnovenia ordinácie v Tôni. Dňa 12. mája starosta obce bol na Regionálnej rozvojovej agentúre v Komárne ohľadne prepracovania Programu hospodárskeho a sociálneho rozvoja obce Tôň. Zastavil sa aj na Okresnom úrade v Komárne, na odbore civilnej ochrany ohľadne sirény, ktorá je už dlhší čas nefunkčná. Je pokazený štartovací systém sirény. Termín opravy je stále neznámy. Ešte ten deň starosta obce bol vo Veľkom Mederi u hasičov z dôvodu zmeny zásahu.
Dňa 13. mája sa starosta obce opäť zastavil u doktorky Princzkelovej, ktorá dala súhlas s obnovením ordinačných hodín v Tôni. Pani doktorka opäť ordinuje v ambulancii v Tôni každý utorok od 14-ej hodiny.
Dňa 14. mája bola vykonaná cesta do Komárna a do Veľkého Medera, ohľadne súčiastok do pokazenej kosačky Oleomac a kľúče k zámku na bránke cintorína. Žiaľ v obchode objednali zlé súčiastky.
Dňa 15. mája starosta obce bol v kancelárií ZSE v Dunajskej Strede, kde musel vybaviť vyúčtovanie za neoprávnený odber elektriny v rodinnom dome nesvojprávnej Chuchútovej. Následne bolo e-mailom všetko vyjasnené. V odpovedi sme dostali, že došlo k administratívnej chybe. Nedoplatok netreba uhradiť. Ešte ten deň, sa starosta obce zastavil u firmy Slovenské lesy ohľadne oxyfree. Lesný hospodár nedal súhlas na výsadbu oxystromov na lesné pozemky.
Dňa 21. mája bola vykonaná cesta do Komárna, do Prima banky, ohľadne vloženia finančných prostriedkov za stravné na účet obce, ďalej do predajne EMKE za nákup tonera do tlačiarne, bol v spoločnosti Komvak, kvôli riešeniu odvádzania odpadových vôd. Starosta obce zastavil aj v Kolárove na stavebnom úrade.
Dňa 22. mája starosta obce bol v Hurbanove, v Domove sociálnych služieb Magnólia, ohľadne vybavenia doplatku za pobyt v uvedenom zariadení nesvojprávnej Oľgy Chuchútovej. Ďalej podal písomnú správu o menovanej na Okresný súd Komárno. Ešte ten deň bol v Dunajskej Strede, v kancelárií ZSE, ohľadne riešenia vykurovania kultúrneho domu.   
Dňa 25. mája bola vykonaná cesta do Komárna, na Regionálnu rozvojovú agentúru, na Komvak, ohľadne kanalizácie v obci a žumpy. Ten deň starosta obce bol vo Veľkom Mederi pre súčiastky do 5 ročnej kosačky HONDA. Ďalej bol v Dunajskej Strede, kde objednal sadenice a súčiastky do kosačky Oleomac.
Dňa 26. mája bola vykonaná cesta do Dunajskej Stredy pre objednané súčiastky a sadenice.
Dňa 27. mája starosta obce bol v Komárne, na Úrade práce, sociálnych vecí a rodiny ohľadne podpísania zmluvy § 54 a v Prima banke.
Dňa 30. mája bola vykonaná cesta do družobnej obce Ászár, na obecné dni. 

Po vypočutí správy starostu obce, niektorí poslanci mali otázky.
Poslanec Fitus sa opýtal, že kto má vysoké nedoplatky na nájomnom.
Starosta obce uviedol, že Judita Sederová už viac mesiacov neplatila nájomné. Už jej bola  poslaná výzva, prvá aj druhá. Ale zatiaľ dlh nezaplatila. Z toho dôvodu starosta obce vyhľadal a rokoval s exekútorom, ktorý na základe zmluvy bude vymáhať dlh od menovanej, ktorá je t.č. na materskej.
Poslanec Závodný sa informoval o tom, že prečo nie je sledovaný stav zaplatenia nájomného. Výzvu treba zaslať hneď po zistení nedoplatku na nájomnom.
Pani Magyaricsová, účtovníčka obce uviedla, že v každom prípade je poslaná výzva do vlastných rúk dotyčného. Kým to prevezme na pošte, plynie 18 dňová lehota.
Starosta obce zareagoval tak, ak s ňou rozviažeme nájomnú zmluvu, odsťahujú sa z bytu, byt bude prázdny. Obec napriek tomu musí splatiť úver za nájomný byt. 
Poslanec Fitus navrhol, aby Judite Sederovej bola zaslaná posledná výzva na zaplatenie dlhu, a až potom obec pristúpi k vymáhaniu dlhu. Dostane ešte poslednú šancu.
Mgr. Veresová, hlavná kontrolórka obce uviedla, že obec sociálne pomôže svojim obyvateľom, ale dokedy.
Starosta obce uviedol, že v niektorých nájomných bytoch je odpojená elektrina a je prerušená dodávka plynu. Ani o tej skutočnosti nájomníci obci nedajú žiadnu informáciu.
Pani Magyaricsová uviedla, že podľa našich vedomostí elektrinu pre nájomný byt zabezpečia zo spoločných miestností nájomného domu. 
Poslanec Závodný sa informoval o tom, že pri výpočte výšky zábezpeky či bola braná do úvahy možná výška nedoplatku.
Pani Magyaricsová uviedla, že na základe vykonanej kontroly z Okresného úradu Nitra, odboru výstavby, bolo treba prepočítať výšku zábezpeky tak, že nájomné plus fond opráv krát šesť a tak vychádza menšia suma doterajšej výšky zábezpeky. Výška zábezpeky u všetkých nájomníkoch bola prepočítaná na základe výsledku kontroly. 
Poslankyňa Bc. Antalová sa opýtala, či sú ešte nájomníci, ktorí majú nedoplatky na nájomnom.
Pani Magyaricsová podala informáciu, že okrem rodiny Sederovej nie sú nájomníci s väčším nedoplatkom. Nájomné je splatné do 15. dňa v mesiaci. V uhradení nájomného pár dni meškanie vyskytuje, ale všetci nájomníci dodržia svoje povinnosti.  
Poslanec Závodný navrhol, aby bola poslaná posledná výzva pani Sederovej na uhradenie nedoplatku na nájomnom do 15. júla 2015.
S týmto návrhom každý poslanec jednohlasne súhlasil.

Poslanec Fitus sa informoval o tom, že kto bol ten mladistvý, ktorý požíval alkoholický nápoj.
Starosta obce uviedol, že bola slečna Zuzana Vörösová, ktorá má nahlásený trvalý pobyt v našej obci, ale skutočne býva v Komárne. Ona je dcéra Zuzany Vörösovej, rodenej Mészárosovej.

5/   Kontrola plnenia uznesení

Mgr. Veresová, hlavná kontrolórka obce informovala Obecné zastupiteľstvo v obci Tôň, že na predchádzajúcom zasadnutí obecné zastupiteľstvo, ktoré sa konalo dňa 28.04.2015 boli prijaté nasledovné uznesenia, a to:
V bode A/ Obecné zastupiteľstvo bralo na vedomie kontrolu plnenia vlastných uznesení bez pripomienok
V bode B/ jednohlasne schválilo s 3/5-ovou väčšinou prítomných poslancov Všeobecne záväzné nariadenie obce Tôň č. 1/2015 o trhovom poriadku a o predaji výrobkov a poskytovaní služieb na trhových miestach na území obce Tôň
V bode C/ bolo jednohlasne schválená Dohoda o partnerstve a vzájomnej spolupráci obcí Tôň a Březí /ČR/
Obecné zastupiteľstvo v bode D/ schválilo Plán výstavby zberného dvora v obci Tôň. Výstavba sa bude realizovať od jesene 2015.
Pod bodom E/ Odročilo na ďalšie prerokovanie obnovenie vykurovania kultúrneho domu, z dôvodu nedoručenia cenových ponúk.
V bode F/ bolo jednohlasne schválenáObecná povodňová komisia v rámci civilnej ochrany v zložení: Magyarics Attila, zástupca starostu obce, Bc. Eva Antalová a Zdenek Antala.
V bode G/ Schválilo – jednohlasne podanie žiadosti o poskytnutie finančných prostriedkov na vybudovanie kamerového systému v obci Tôň. Žiadosť vypracuje Premier Consulting Komárno.
Obecné zastupiteľstvo v bode H/ Jednohlasne požiadalo starostu obce o uzavretie zmluvy o dielo so Štefanom Tóthom, podnikateľom, na posilnenie brehu obecného jazera a následne o predkladanie zmluvy na nasledujúce plenárne zasadnutie
V bode I/ jednohlasne schválilo Zmluvu č. 15039 na obnovenie miestnych komunikácií, prípadne na usporiadanie vlastníckych vzťahov k pozemkom pod miestnou komunikáciou na ulici Ružovej. Tento vzťah treba vyriešiť s majiteľom pozemkov Tiborom Leisztnerom, obyvateľom  našej obce.
V bode J/ bolo jednohlasne schválené vypracovanie Zmluvy o budúcej zámennej zmluve na výmenu pozemkov vo vlastníctve Obce Tôň na pozemky vo vlastníctve Reformovanej kresťanskej cirkvi na Slovensku, Cirkevného zboru v Tôni v pomere 1:5. Výmera vymeneného pozemku je 2377 m2 za 12000 m2.  
V bode K/ Obecné zastupiteľstvo jednohlasne schválilo Plán kontrolnej činnosti hlavnej kontrolórky obce Tôň na obdobie od 01.04.2015 do 30.06.2015 

Poslanec Fitus sa opýtal, či je vyhotovená a podpísaná zmluva o dielo na posilnenie brehu obecného jazera so Štefanom Tóthom. Žiadal zmluvu k nahliadnutiu.
Starosta obce odovzdal zmluvu poslancovi.

Poslanec Fitus ďalej sa informoval o tom, či starosta obce rokoval s Tiborom Leisztnerom ohľadne pozemku pod ulicou Ružová 
Starosta obce uviedol, že sa už rozprával s pánom Leisztnerom, ale o cene pozemku sa nedohodli.

Starosta obce informoval poslancov, že je schválená zmluva o budúcej zámennej zmluve, ale písomné oznámenie o tom ešte nedostal.

6/ Správa o výsledku vykonanej kontroly

Správu o výsledku vykonanej kontroly č. 1/2015 a 2/2015 predkladala Mgr. Veresová, hlavná kontrolórka obce. 
Kontrola bola vykonaná za obdobie 12/2014 do 03/2015 na úseku daní a poplatkov obce Tôň.
Kontrolou bolo zistené, že obec má pohľadávky ešte z roku 2001, ktoré hlavná kontrolórka navrhla vymáhať súdnou cestou. Dlžníkom treba zaslať dvakrát výzvu a až potom je možné prikročiť k vymáhaniu pohľadávok súdnou cestou.

Ďalej vykonala kontrolu hospodárenia Materskej školy s vyučovacím jazykom maďarským v Tôni. Predškolské zariadenie bolo zriadené na základe zriaďovacej listiny z roku 2002, ku ktorej žiadala vypracovať dodatok. Výška príspevku za pobyt dieťaťa v materskej škole je určená vo VZN obce Tôň č. 2/2008. Za pobyt dieťaťa v materskej škole prispieva zákonný zástupca mesačne na každé jedno dieťa sumou 3,32 €. Príspevok sa uhrádza vopred do 10. dňa príslušného kalendárneho mesiaca. Príspevok v materskej škole sa neuhrádza za dieťa, ktoré má jeden rok pred plnením povinnej školskej dochádzky, ďalej ktorého zákonný zástupca predloží riaditeľke MŠ doklad o poberaní dávky v hmotnej núdzi a príspevkov k dávke v hmotnej núdzi a ktoré dieťa je umiestnené v zariadení na základe rozhodnutia súdu.
Počet zapísaných detí do MŠ je ku dňu vykonania kontroly 15. K zozname o zaplatení príspevku treba priložiť výpis z uznesenia, ktorým bolo určené, že pozbierané finančné príspevky môžu byť vynaložené na rozvoj materskej školy.

7/ Plán kontrolnej činnosti hlavnej kontrolórky obce za obdobie 01.07.2015 do 31.12.2015

Mgr. Veresová, hlavná kontrolórka obce predkladala na schválenie návrh Plánu kontrolnej činnosti hlavnej kontrolórky obce za obdobie 01.07.2015 do 31.12.2015. Tento plán je súčasťou tejto zápisnice. 

Predkladaný návrh Plánu kontrolnej činnosti hlavnej kontrolórky obce Tôň na obdobie 01.04.2015 do 30.06.2015 bol jednohlasne schválený.

8/   Interpelácie

Poslanec Závodný sa informoval o tom, či je v poriadku predkladaná zmluva o dielo s pánom Tóthom. Videl, že zmluva nie je podpísaná.  V zmluve je uvedený termín dokončenia 30. jún 2015. 
Starosta obce uviedol, že je to cenová kalkulácia, ktorá ešte neobsahuje cenu práce buldozéra. Pán Konečný, ktorý je majiteľom pozemkov v areáli bývalého Netex-u, dal písomný prísľub na odvoz betónových kusov na ďalšie posilnenie brehu jazera. Podľa názoru starostu obce doterajšiu stavbu treba nechať nejaký čas stáť. Je ináč podpísaná, ale podpisy a pečiatky sú zakryté. V kalkulácii uvedený termín dokončenia je nereálny, lebo práce budú pokračovať. 

Poslanec Fitus sa opýtal, či jazero je už v poriadku.
Starosta obce zareagoval, že áno. V budúcnosti tŕstie budú vytreté. Zasahovanie bude s prípravkom Rondup, na základe vyjadrenia vodohospodárov.


9/ Záverečný účet obce Tôň za rok 2014  

Záverečný účet bol v zmysle zákona č.369/1990 Z.z. o obecnom zriadení vyvesený dňa 08.06.2015 na úradnej tabuli obce, čím bola dodržaná 15 dňová lehota. Materiál na domáce preštudovanie dostal každý poslanec. Stanovisko k záverečnému účtu predložila hlavná kontrolórka obce p. Mgr. Judita Veresová. Záverečný účet a celoročné hospodárenie bolo poslancami schválené bez výhrad. Za prijaté uznesenie hlasovali4 poslanci. 
Pani Magyaricsová navrhla, aby prebytok hospodárenia z roku 2014, zisteného podľa ustanovenia § 10 ods.3 písm. a) a b) zákona č. 583/2004 Z.z. o rozpočtových pravidlách územnej samosprávy bol použitý na tvorbu rezervného fondu obce. Obec iný fond nemá vytvorený.
Mgr. Veresová, hlavná kontrolórka, navrhla schváliť záverečný účet obce Tôň za rok 2014.


10/ Úprava rozpočtu k 24.06.2015

Poslancom OZ boli vysvetlené jednotlivé položky úpravy rozpočtu účtovníčkou obce, pani Magyaricsovou. Položky boli jednotlivo rozobraté a vysvetlené podľa otázok poslancov. Účtovníčka obce zodpovedala na všetky otázky týkajúce sa úpravy rozpočtu a ich odôvodnenia. 
Pani Magyaricsová uviedla, že audítorskú prácu od tohto roku vykonáva iný audítor za vyššiu cenu, ako doterajší audítor. 
· Úrad práce, sociálnych vecí a rodiny – finančné prostriedky na pracovníkov podľa zmluvy
· Učebnice – 165,00 €, t.j. 11,00 € na jedno dieťa
· Havarijný stav – starosta obce informoval poslancov, že v budove základnej školy vo vývodných potrubiach došlo k zahlteniu. Žiak základnej školy, ktorý vyžaduje osobitnú hygienickú starostlivosť namiesto toaletného papiera používal vlhčené utierky. Tieto utierky ostali v potrubí a tak došlo k zahlteniu potrubia. Museli sme konať rýchlo. Aj ostatné vývodné potrubia boli prekontrolované a následne prečistené.  
· Často krát je vývoz odpadovej vody zo žumpy pri budove obecného úradu. Je spoločná žumpa s nájomnými bytmi, ktorá je malá.   
Pani Magyaricsová uviedla, že aj brečka z kuchyne tečie do spoločnej žumpy budovy základnej školy a materskej školy.
Po vykonaní úpravy rozpočtu, rozpočet obce ostáva vyrovnaný.

Úprava rozpočtu bol schválený jednohlasne.


11/   Rôzne – Prerokovanie došlých žiadostí

Prerokovanie došlých žiadostí
1/ Obecné zastupiteľstvo najprv prerokovalo podanú žiadosť Jókaiho divadla v Komárne o poskytnutie finančných prostriedkov na rozvoj divadla. 
Starosta obce informoval poslancov, že súčasný ekonomický stav divadla je nevyhovujúci. Existencia divadla závisí od pozbieraných finančných prostriedkov.
Poslanec Fitus sa vyjadril tak, že ekonomický stav divadla treba vyriešiť na štátnej úrovni. Vedľa ciest na veľkých bilboardoch možno čítať, že strana Most-Híd zachráni celý Žitný ostrov. Je tu čas na poskytnutie pomoci divadlu. 
Po prerokovaní podanej žiadosti poslanci jednohlasne odmietli poskytnutie finančných prostriedkov pre Jókaiho divadlo v Komárne.

2/ Na zasadnutí ďalej bola prerokovaná žiadosť Obce Klížska Nemá o poskytnutie finančných prostriedkov alebo vecného daru na akciu Okresné slávnosti piesní a tancov, ktorá sa uskutoční dňa 11. júla 2015, v sobotu, od 14.00-ej hodiny v obci Klížska Nemá.
Po prerokovaní žiadosti obecné zastupiteľstvo jednohlasne schválilo vecného daru na akciu Okresné slávnosti piesní a tancov v Klížskej Nemej vo výške 25 €.

3/ Obecné zastupiteľstvo zvážilo podanú cenovú ponuku PT Security Slovakia s.r.o., Komárno, na vytvorenie 2 člennej motorizovanej hliadky v obci Tôň a pripojenie objektov na pult centrálnej ochrany.
Objekt napojený na pult centrálnej ochrany: 30 € + DPH/mesiac
Obchádzková činnosť: 70 € + DPH/mesiac
Poslanec Fitus navrhol napojiť objekt obecného úradu a základnej školy v obci Tôň na pult centrálnej ochrany za navrhnutú cenu od 01.09.2015 so skúšobnou dobou 3-6 mesiacov.
Návrh bol jednohlasne schválený.

4/Žiadosť Imricha Kovácsa – IMKO, Komárňanská 215/4, 946 15 Tôň o predĺženie termínu poukladania zámkovej dlažby na prenajatý pozemok CKN č. 36/6, v katastrálnom území Tôň. Pozemok je vedený na LV č. 413. Pôvodný termín uskutočnenia práce je 30.06.2015. Žiadaný termín je do 31.12.2015.
Starosta obce navrhol vyhovieť žiadosti, z dôvodu, že vedľa kultúrneho domu budú parkovacie miesta.
Po prerokovaní podanej žiadosti poslanci jednohlasne schválili predĺženie termínu poukladania zámkovej dlažby na prenajatý pozemok do 31.12.2015.

5/ Obecné zastupiteľstvo prerokovalo ďalšiu žiadosť Imricha Kovácsa – IMKO, Komárňanská 215/4, 946 15 Tôň o odkúpenie obecného pozemku CKN 34/2, o výmere 672 m2, druh pozemku: zastavané plochy a nádvoria, v katastrálnom území Tôň, vedeného na LV č. 413. Uvedený pozemok by chcel využiť na podnikateľské účely.
O predaj uvedeného pozemku mal záujem aj Ladislav Földes, obyvateľ našej obce. Uvedený pozemok sa nachádza za kultúrnym domom a za pozemkom pána Földesa. Obecné zastupiteľstvo neschválilo predaj pozemku, navrhol pozemok do prenájmu. Pán Földes o prenájom pozemku zatiaľ nemal záujem. Na spomínanom pozemku je umiestnená nová žumpa kultúrneho domu.
Poslanec Fitus sa vyjadril tak, že kto má záujem o kúpu pozemku, nech dostaví na zasadnutie obecného zastupiteľstva.
Starosta obce uviedol, že na uvedenom pozemku v budúcnosti je možné vybudovať trhovisko obce.
Po prerokovaní žiadosti poslanci dospeli k záveru, že pozemok za kultúrnym domom nenavrhujú na predaj. Toto miesto obec môže ešte využiť na iné účely. Obecný pozemok netreba predať za každú cenu.
Poslanci jednohlasne neschválili predaj pozemku CKN 34/2, o výmere 672 m2, druh pozemku: zastavané plochy a nádvoria, v katastrálnom území Tôň, vedeného na LV č. 413, ktorý pozemok žiadateľ by chcel využiť na podnikateľské účely.

Rôzne

Starosta obce informoval poslancov, že po vykonaní auditu, audítor navrhol, aby po ukončení ROEP-u boli vytýčené hranice pozemkov a nehnuteľností, aby bol komplexný obraz o nehnuteľnostiach v katastrálnom území obce. Žiadal návrhy na letecké fotografovanie.

Starosta obce ďalej informoval poslancov, že treba zachrániť budovu mlyna Aranka. Strecha objektu musí byť opravená. Je v kritickom stave. Opravu možno vykonať so silikónom, ale táto metóda nie je celkom dobrá, lebo silikón sa v teple roztopí. Práca z vysokozdvižného vozíka by bola dosť drahá. Najvhodnejší spôsob by bol vyhotoviť odkvapový žľab na vnútornú časť strechy.
Poslanec Fitus pripomenul, že sa už zaoberáme s opravou strechy budovy mlyna a čo bude so strechou vchodovej časti kultúrneho domu.
Hlavná kontrolórka obce uviedla, že opravu resp. vyhotovenie strechy na jednotlivé objekty by obec mohla realizovať z dotácií.
Starosta obce na to zareagoval tak, že žiadosť o poskytnutie finančných prostriedkov na opravu strechy budovy mlyna už bola podaná, ale zatiaľ bola neúspešná.

Poslankyňa Antalová sa opýtala, či bola pozitívne posúdená dotačná žiadosť na uskutočnenie 3 dňovej akcie Obecné dni. 
Starosta obce uviedol, že žiadosť bola odmietnutá.  Ďalej informoval poslancov, že tohoročné obecné dni budú dňa 22. augusta 2015, na ktorú srdečne pozýval poslancov.

12/ Návrh na uznesenie   

UZNESENIE
zo VI. zasadnutia obecného zastupiteľstva, konaného dňa 24.06.2015
VI/2015
Obecné zastupiteľstvo

A/ Berie na vedomie
Kontrolu plnenia vlastných uzneseníbez pripomienok

B/ Berie na vedomie
Správu o činnosti starostu obce

C/ Schvaľuje jednohlasne
Záverečný účet obce Tôň za rok 2014 bez výhrad. 

D/ Schvaľuje jednohlasne
Úpravu  rozpočtu k 24. 06. 2015

E/ Schvaľuje jednohlasne
Plán kontrolnej činnosti hlavnej kontrolórky obce Tôň na obdobie od 01.07.2015 do 31.12.2015 

F/ Prerokovalo 
1/ Žiadosť Jókaiho divadlo v Komárne o poskytnutie finančných prostriedkov 
Po prerokovaní podanej žiadosti poslanci jednohlasne odmietli poskytnutie finančných prostriedkov pre Jókaiho divadlo v Komárne.

2/ Žiadosť Obce Klížska Nemá o poskytnutie finančných prostriedkov alebo vecného daru na akciu Okresné slávnosti piesní a tancov, ktorá sa uskutoční dňa 11. júla 2015, v sobotu, od 14.00-ej hodiny v obci Klížska Nemá
Po prerokovaní žiadosti obecné zastupiteľstvo jednohlasne schválilo vecného daru na akciu Okresné slávnosti piesní a tancov v Klížskej Nemej vo výške 25 €.

3/ Cenovú ponuku PT Security Slovakia s.r.o., Komárno, na vytvorenie 2 člennej motorizovanej hliadky v obci Tôň a pripojenie objektov na pult centrálnej ochrany
Objekt napojený na pult centrálnej ochrany: 30 € + DPH/mesiac
Obchádzková činnosť: 70 € + DPH/mesiac
Poslanec Fitus navrhol napojiť objekt obecného úradu a základnej školy v obci Tôň na pult centrálnej ochrany za navrhnutú cenu od 01.09.2015 so skúšobnou dobou 3-6 mesiacov.
Návrh bol jednohlasne schválený.

4/Žiadosť Imricha Kovácsa – IMKO, Komárňanská 215/4, 946 15 Tôň o predĺženie termínu poukladania zámkovej dlažby na prenajatý pozemok CKN č. 36/6, v katastrálnom území Tôň. Pozemok je vedený na LV č. 413. Pôvodný termín uskutočnenia práce je 30.06.2015. Žiadaný termín je do 31.12.2015.
Po prerokovaní podanej žiadosti poslanci jednohlasne schválili predĺženie termínu poukladania zámkovej dlažby na prenajatý pozemok do 31.12.2015.

5/ Žiadosť Imricha Kovácsa – IMKO, Komárňanská 215/4, 946 15 Tôň o odkúpenie obecného pozemku CKN 34/2, o výmere 672 m2, druh pozemku: zastavané plochy a nádvoria, v katastrálnom území Tôň, vedeného na LV č. 413. Uvedený pozemok by chcel využiť na podnikateľské účely.
Po prerokovaní žiadosti poslanci dospeli k záveru, že pozemok za kultúrnym domom nenavrhujú na predaj. Toto miesto obec môže ešte využiť na iné účely. Obecný pozemok netreba predať za každú cenu.
Poslanci jednohlasne neschválili predaj pozemku CKN 34/2, o výmere 672 m2, druh pozemku: zastavané plochy a nádvoria, v katastrálnom území Tôň, vedeného na LV č. 413, ktorý pozemok žiadateľ by chcel využiť na podnikateľské účely.

G/ Schvaľuje jednohlasne
Zaslať poslednú výzvu pre Juditu Sederovú, nájomníčku nájomného bytu č. 2 v nájomnom bytovom dome s 8 bytovými jednotkami, na adrese Tôň, Mlynská 53/11, na zaplatenie nedoplatku na nájomnom do 15. júla 2015 na účet obce resp. do pokladne obce.

H/ Berie na vedomie
Správu hlavnej kontrolórky č. 1/2015 a č. 2/2015 o výsledku následnej finančnej kontroly.

13/   Záver 

      Starosta obce poďakoval prítomným poslancom za ich účasť na zasadnutí obecného zastupiteľstva,za ich aktívnu prácu a týmto ukončil jednanie. Uznesenie bolo schválené podľa jednotlivých bodov tak, ako je to uvedené v bode č. 12 a nakoniec aj v celku.




V Tôni, dňa 24.06.2015





	B u g á r   Imrich
	      starosta




Overovatelia:   Mgr. Gabriel Fitus

                       Bc. Eva Antalová


























UZNESENIE
zo VI. zasadnutia obecného zastupiteľstva, konaného dňa 24.06.2015
VI/2015
Obecné zastupiteľstvo

A/ Berie na vedomie
Kontrolu plnenia vlastných uznesení bez pripomienok

B/ Berie na vedomie
Správu o činnosti starostu obce

C/ Schvaľuje jednohlasne
Záverečný účet obce Tôň za rok 2014 bez výhrad. 

D/ Schvaľuje jednohlasne
Úpravu  rozpočtu k 24. 06. 2015

E/ Schvaľuje jednohlasne
Plán kontrolnej činnosti hlavnej kontrolórky obce Tôň na obdobie od 01.07.2015 do 31.12.2015 

F/ Prerokovalo 
1/ Žiadosť Jókaiho divadlo v Komárne o poskytnutie finančných prostriedkov 
Po prerokovaní podanej žiadosti poslanci jednohlasne odmietli poskytnutie finančných prostriedkov pre Jókaiho divadlo v Komárne.

2/ Žiadosť Obce Klížska Nemá o poskytnutie finančných prostriedkov alebo vecného daru na akciu Okresné slávnosti piesní a tancov, ktorá sa uskutoční dňa 11. júla 2015, v sobotu, od 14.00-ej hodiny v obci Klížska Nemá
Po prerokovaní žiadosti obecné zastupiteľstvo jednohlasne schválilo vecného daru na akciu Okresné slávnosti piesní a tancov v Klížskej Nemej vo výške 25 €.

3/ Cenovú ponuku PT Security Slovakia s.r.o., Komárno, na vytvorenie 2 člennej motorizovanej hliadky v obci Tôň a pripojenie objektov na pult centrálnej ochrany
Objekt napojený na pult centrálnej ochrany: 30 € + DPH/mesiac
Obchádzková činnost: 70 € + DPH/mesiac
Poslanec Fitus navrhol napojiť objekt obecného úradu a základnej školy v obci Tôň na pult centrálnej ochrany za navrhnutú cenu od 01.09.2015 so skúšobnou dobou 3-6 mesiacov.
Návrh bol jednohlasne schválený.

4/Žiadosť Imricha Kovácsa – IMKO, Komárňanská 215/4, 946 15 Tôň o predĺženie termínu poukladania zámkovej dlažby na prenajatý pozemok CKN č. 36/6, v katastrálnom území Tôň. Pozemok je vedený na LV č. 413. Pôvodný termín uskutočnenia práce je 30.06.2015. Žiadaný termín je do 31.12.2015.
Po prerokovaní podanej žiadosti poslanci jednohlasne schválili predĺženie termínu poukladania zámkovej dlažby na prenajatý pozemok do 31.12.2015.

5/ Žiadosť Imricha Kovácsa – IMKO, Komárňanská 215/4, 946 15 Tôň o odkúpenie obecného pozemku CKN 34/2, o výmere 672 m2, druh pozemku: zastavané plochy a nádvoria, v katastrálnom území Tôň, vedeného na LV č. 413. Uvedený pozemok by chcel využiť na podnikateľské účely.
Po prerokovaní žiadosti poslanci dospeli k záveru, že pozemok za kultúrnym domom nenavrhujú na predaj. Toto miesto obec môže ešte využiť na iné účely. Obecný pozemok netreba predať za každú cenu.
Poslanci jednohlasne neschválili predaj pozemku CKN 34/2, o výmere 672 m2, druh pozemku: zastavané plochy a nádvoria, v katastrálnom území Tôň, vedeného na LV č. 413, ktorý pozemok žiadateľ by chcel využiť na podnikateľské účely.

G/ Schvaľuje jednohlasne
Zaslať poslednú výzvu pre Juditu Sederovú, nájomníčku nájomného bytu č. 2 v nájomnom bytovom dome s 8 bytovými jednotkami, na adrese Tôň, Mlynská 53/11, na zaplatenie nedoplatku na nájomnom do 15. júla 2015 na účet obce resp. do pokladne obce.

H/ Berie na vedomie
Správu hlavnej kontrolórky č. 1/2015 a č. 2/2015 o výsledku následnej finančnej kontroly.





V Tôni, dňa 24.06.2015	                B u g á r   Imrich
	        starosta obce Tôň



		
